Instrucziun rumantscha en economia

Uss datti er in cudesch d'instrucziun d'economia en rumantsch. Autur da quest cudesch cun il titel "Economia" è Iso Tuor, in Sursilvan da Sumvitg, magister a la scola commerziala a Weinfelden. L'ovra è vegnida publitgada d'origin en tudestg da la chasa editura. E. Krattiger AG. La translaziun è fatga en rumantsch grischun, per ch'il cudesch possia vegnir applitgà en tut las scolas commerzialas e professiunalas rumantschas da noss chantun. I sa tracta d'in med d'instrucziun per introducir en ils principis fundamentals da l'economia. EI è concepì tenor las novas conuschientschas didacticas e perquai senz'auter er adattà per persunas da fatschenta, dal commerzi, da bancas, da fiduziarias ed per s'infurmar davart il linguatg commerzial rumantsch.	
Ils custs per translatar ed edir ha surprendì l'Uniun da bancas svizras (UBS). Quella ha era envidà ils magisters professiunals ad in di d'infurmaziun e d'introducziun en l'ovra. In tal engaschament da vart privata per noss linguatg è significativ e da beneventar zunt fitg.

[Pagina rumantscha]